Kotoka International Airport

Kotoka International Airport (IATA: ACC, ICAO: DGAA) nyɛla international airport shɛli din be Accra, Ghana tiŋgbani zuɣulan' yili.Ghana Airports Company Limited (GACL) n-su airport maa, ka di daa lahi mali la di tuma duu airport maa ni. Hali ni saha shɛli bɛ ni daa kpa Tamale mini Kumasi airport nima n leei international airport nima, Kotoka International Airport n-daa nyɛ international airport din be Ghana zuŋɔ.

Yuuni 2024, Kotoka International Airport daa nyɛla niriba ban kalinli yiɣisi 3.4 million n-gbaai airport maa, ka di daa nyɛla zaɣi kura zuɣu din yi 1.2 million yuuni 2020 (COVID-19 pandemic n-daa tahi li). Airport maa zuŋɔ nyɛla Africa World Airlines din nyɛ tiŋgbani yaɣili kompini nima ni domestic kompini nima shɛli din be Ghana la tuma shee. Ka lahi nyɛ Passion Air din nyɛ domestic kompini la tuma shee.

Kotoka International Airport mali la pahi dibaa ayi, Terminal 2 mini Terminal 3. Terminal 2 n-nyɛ din mali ti suŋ tiŋgbani yaɣili ʒiri ʒiriba kompini nima, ka Terminal 3 mi mali ti ʒiri ʒiriba kompini nima din niŋ bayana tiŋgbani yaɣa, international kompini nima, n-ti pahi ʒiri ʒiriba kompini nima din mali ʒa nima din niŋ bayana.[1] Terminal 1 pa nyɛla din mali ti suŋ tuma ŋɔ,amaa bɛ ni yɛn labi mali shɛli leei FBO.Terminal 3 mali la yaa pam din yɛn tooi deei ʒiri ʒiri balibu kamani Airbus A380.

Kotoka International Airport daa nyɛla sooja nima airport shɛli silimiin tiŋgbani Royal Air Force ni daa mali shɛli tumdi tuma Dunia ʒemani II saha. Bɛ daa ti la airport maa nuu ni Ghana nima ban su tiŋgbani maa ni yiŋ nashee. Bɛ daa pilila airport maa malibu yuuni 1956, tiŋgbani zuɣulana Kwame Nkrumah n-daa nyɛ ŋun daa kpaŋ liɣiri din yɛn kpaŋ airport maa zuɣu ka di leei tuma shee. Bɛ daa naai la airport maa malibu yuuni 1958, ka di leei airport shɛli din mali yaa pam din yɛn tooi deei niriba ban kalinli yiɣisi 500,000 yuuni kam.[1] Airport maa daa nyɛla bɛ ni booni shɛli Accra International Airport pɔi ni.

Yuuni 1969, Accra International Airport yuli daa taa mi boli Kotoka International Airport, Lieutenant General Emmanuel Kwasi Kotoka (1926–1967) zuɣu, ŋun daa nyɛ National Liberation Council puuni yino.Bɛ daa ku Kotoka mi ni bɛ nangbankpeeni kuɣu shee din pa nyɛ airport maa tooni shee.

References

External links

 Official website

Category:Airports in Ghana
Category:Buildings and structures in Accra